ai4bharat/Pralekha huggingface dataset:
ఆర్థిక మంత్రిత్వ శాఖ
ఐదు సంవత్సరాలు పూర్తిచేసుకున్న - అటల్ పెన్షన్ యోజన
విజయవంతంగా ఐదు సంవత్సరాలు పూర్తిచేసుకుని రికార్డు స్థాయిలో 2.23 కోట్ల నమోదును సాధించిన అటల్ పెన్షన్ యోజన.
భారత ప్రభుత్వ సామాజిక భద్రతా పధకం "అటల్ పెన్షన్ యోజన  ప్రారంభమై ఐదేళ్లు విజయవంతంగా పూర్తిచేసుకుంది. వయో వృద్దులకు ముఖ్యంగా అసంఘటిత రంగంలోని కార్మికులకు ఆదాయ భద్రత కల్పించాలనే ఉద్దేశ్యంతో ప్రధానమంత్రి గౌరవనీయులు శ్రీ నరేంద్రమోదీ ఈ పధకాన్ని 2015 మే నెల 9వ తేదీన ప్రారంభించారు. ఈ పధకం కింద 60 సంవత్సరాల వయస్సు తర్వాత కనీస పింఛనుకు ప్రభుత్వం హామీ ఇస్తుంది. ఈ పధకం కింద 2.23 కోట్ల మంది కార్మికులు నమోదయ్యారు. వీరిలో పురుషులు, మహిళలు 57:43నిష్పత్తిలో ఉన్నారు. ఈ పధకం దేశంలోని అన్ని రాష్ట్రాలు మరియు కేంద్రపాలితప్రాంతాల్లో సమగ్రంగా అమలౌతోంది.
ఏ.పి.వై. ఐదేళ్లు పూర్తిచేసుకుని, 2020 మే నెల 9వ తేదీ నాటికి 2,23,54,028 మంది సభ్యులు నమోదయ్యారు. ఈ పధకం ప్రారంభమైన మొదటి రెండేళ్లలో సుమారు 50 లక్షల మంది చందాదారులు నమోదుకాగా, మూడో ఏడాదికి ఈ సంఖ్య రెట్టింపయ్యింది. నాలుగో సంవత్సరంలో రికార్డు స్థాయిలో కోటీన్నర మంది చందాదారులను నమోదుచేసుకుంది. గత ఆర్ధిక సంవత్సరంలో దాదాపు 70 లక్షల మంది చందారులు ఈ పధకంలో చేరారు.
"సమాజంలోని బడుగు, బలహీన వర్గాలను ఈ పధకం పరిధిలోకి తీసుకురావడంలో ప్రభుత్వ, ప్రయివేటు రంగ బ్యాంకులు, ప్రాంతీయ గ్రామీణ బ్యాంకులు, చెల్లింపు బ్యాంకులు, చిన్న ఆర్ధిక బ్యాంకులు, తపాలా శాఖ, రాష్ట్ర స్థాయి బ్యాంకర్ల కమిటీలు నిర్వహించిన పాత్ర, మద్దతు, కృషి ప్రశంసనీయం". - అని పింఛను నిధి నియంత్రణ, అభివృద్ధి సాధికార సంస్థ  చైర్మన్ శ్రీ సుప్రతిమ్ బంద్యోపాధ్యాయ్ పేర్కొన్నారు.
18-40 సంవత్సరాల మధ్య వయస్సులో ఉండి, బ్యాంకులో ఖాతా ఉన్న భారతీయ పౌరులెవరైనా ఏ.పి.వై. లో చందాదారులుగా జేరవచ్చు. ఈ పధకంలో మూడు ప్రత్యేక ప్రయోజనాలున్నాయి. ఒకటి - 60 ఏళ్ల వయస్సు వచ్చిన తర్వాత వెయ్యి రూపాయల నుండి ఐదు వేల రూపాయల వరకు కనీస హామీ పింఛను వస్తుంది. రెండోది - చందాదారులు చనిపోతే భాగస్వామికి మరణించే వరకు పింఛను ఇస్తారు. మూడోది - చందాదారులు, భాగస్వామి మృతి చెందిన తర్వాత పింఛన్ కార్పస్ మొత్తాన్ని నామినీకి చెల్లిస్తారు.
" కాగా ఈ పధకంలో ఇంతవరకు అర్హత కలిగిన జనాభాలో కేవలం ఐదు శాతం మంది మాత్రమే చందాదారులుగా జేరారు. ఈ పధకం ప్రాముఖ్యత, ప్రయోజనాలను తెలియజేస్తూ, మరింత మందిని పింఛను పరిధిలోకి తీసుకురావడానికి , అనూహ్యమైన పరిస్థితులను తలెత్తినప్పుడు పరిష్కరించడానికి, మేము నిరంతరం ప్రోత్సాహక కార్యక్రమాలను చేపడుతున్నాము." - అని పి.ఎఫ్.ఆర్.డి.ఏ. చైర్మన్  తెలియజేసారు.
పి.ఎఫ్.ఆర్.డి.ఏ. గురించి :
పింఛను నిధి నియంత్రణ, అభివృద్ధి సాధికార సంస్థ  అనేది పార్లమెంటు చట్టం ద్వారా స్థాపించబడిన చట్టబద్ధమైన సాధికార సంస్థ. ఈ చట్టం వర్తించే జాతీయ పింఛను విధానం  మరియు పింఛను పథకాల క్రమబద్ధమైన వృద్ధిని నియంత్రించడానికి, ప్రోత్సహించడానికి, నిర్ధారించడానికి ఈ సంస్థ పనిచేస్తుంది. ప్రారంభంలో 2004 జనవరి 1వ తేదీ నుండి కేంద్ర ప్రభుత్వ ఉద్యోగుల నియామకాలకు ఈ ఎన్.పి.ఎస్. విధానాన్ని ప్రకటించారు. ఆ తర్వాత, దాదాపు అన్ని రాష్ట్ర ప్రభుత్వాల ఉద్యోగులకు దీన్ని అమలుచేశారు. భారత పౌరులందరికీ  స్వచ్చంధ ప్రాతిపదికన మరియు కార్పొరేట్ సంస్థలకు వారి ఉద్యోగుల కోసం ఎన్.పి.ఎస్. ను విస్తరించారు.
2020 ఏప్రిల్ 30వ తేదీ నాటికి ఎన్.పి.ఎస్. మరియు అటల్ పెన్షన్ యోజన కింద మొత్తం చందాదారులు 3.46 కోట్లు దాటి ఉన్నారు. దీని యాజమాన్యం కింద ఆస్తి  4,33,555 కోట్ల రూపాయల మేర పెరిగింది. ఎన్.పి.ఎస్. కింద 68 లక్షలకు పైగా ప్రభుత్వ ఉద్యోగులు నమోదయ్యారు. ప్రయివేటు రంగంలో 7,616 కార్పొరేట్ల నుండి దాదాపు 22.60 లక్షల మంది చందాదారులు ఎన్.పి.ఎస్. లో సభ్యులుగా ఉన్నారు.
|
ఆరోగ్య, కుటుంబ సంక్షేమ మంత్రిత్వ శాఖ
|
218.52 కోట్ల డోసులను దాటిన జాతీయ కొవిడ్-19 టీకా కార్యక్రమం
2-14 ఏళ్ల వారికి 4.10 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 39,583
గత 24 గంటల్లో నమోదయిన కొత్త కేసులు 3,947
ప్రస్తుత రికవరీ రేటు 98.73%
వారపు పాజిటివిటీ రేటు 1.44%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 218.52 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4.10 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,15,181
|
|
రెండో డోసు
|
|
1,01,18,631
|
|
ముందు జాగ్రత్త డోసు
|
|
70,20,632
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,36,783
|
|
రెండో డోసు
|
|
1,77,16,255
|
|
ముందు జాగ్రత్త డోసు
|
|
1,36,46,608
|
|
12-14 ఏళ్ల వారు
|
|
మొదటి డోసు
|
|
4,10,15,565
|
|
రెండో డోసు
|
|
3,17,45,589
|
|
15-18 ఏళ్ల వారు
|
|
మొదటి డోసు
|
|
6,19,41,732
|
|
రెండో డోసు
|
|
5,30,57,606
|
|
18-44 ఏళ్ల వారు
|
|
మొదటి డోసు
|
|
56,12,69,907
|
|
రెండో డోసు
|
|
51,57,54,137
|
|
ముందు జాగ్రత్త డోసు
|
|
9,53,04,022
|
|
45-59 ఏళ్ల వారు
|
|
మొదటి డోసు
|
|
20,40,28,643
|
|
రెండో డోసు
|
|
19,69,59,736
|
|
ముందు జాగ్రత్త డోసు
|
|
4,86,47,268
|
|
60 ఏళ్లు పైబడినవారు
|
|
మొదటి డోసు
|
|
12,76,68,271
|
|
రెండో డోసు
|
|
12,31,37,065
|
|
ముందు జాగ్రత్త డోసు
|
|
4,73,33,079
|
|
ముందు జాగ్రత్త డోసులు
|
|
21,19,51,609
|
|
మొత్తం డోసులు
|
|
2,18,52,16,710
దేశవ్యాప్త క్రియాశీల కేసుల సంఖ్య 39,583. మొత్తం పాజిటివ్ కేసుల్లో ఇది 0.09 శాతం.
భారతదేశ రికవరీ రేటు 98.73 శాతంగా ఉంది. గత 24 గంటల్లో 5,096 మంది రోగులు కోలుకున్నారు. దీంతో, కోలుకున్న రోగుల సంఖ్య  4,40,19,095 కి పెరిగింది.
గత 24 గంటల్లో 3,947 కొత్త కేసులు నమోదయ్యాయి.
గత 24 గంటల్లో మొత్తం 3,20,734 పరీక్షలు చేశారు. దేశవ్యాప్తంగా ఇప్పటివరకు 89.50 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.44 శాతంగా, రోజువారీ పాజిటివిటీ రేటు 1.23 శాతంగా నమోదయ్యాయి.
చట్ట, న్యాయ మంత్రిత్వ శాఖ
హైకోర్టులలోని కోర్టు సముదాయాల వ్యాప్తంగా జస్టిస్ క్లాక్స్  ఏర్పాటు
హైకోర్టులలో కోర్టు సముదాయాల వ్యాప్తంగా జస్టిస్ క్లాక్స్  పేరిట ఎలక్ట్రానిక్ సంకేతాల వ్యవస్థలను ఏర్పాటు చేశారు. ఈ చొరవ కోర్టు సంబంధిత కీలక పారామితుల గురించి వాటాదారులకు తెలియచేయడమే కాక కోర్టు సంబంధిత డేటా పై విహంగ వీక్షణాన్ని అందించడం ద్వారా ప్రజలకు అవగాహనను కల్పిస్తుంది.
న్యాయ గడియారం
ఎల్ఇడి ప్రదర్శన సందేశ బోర్డు వ్యవస్థ
ఎన్ జెడిజి డేటా బేస్ ఆధారంగా సమాచారం అందజేత
పరిష్కారాల రేటు & కోర్టులు అందించే సేవల గురించి సమాచారం
న్యాయ శాఖ అమలు చేసే వివిధ పథకాల ప్రదర్శన
విద్యుత్తు మంత్రిత్వ శాఖ
ఉదయ్పూర్లో రేపు ప్రారంభం కానున్న రాష్ట్రాల, కేంద్ర పాలిత ప్రాంతాల మంత్రుల రెండు రోజుల సదస్సు
సదస్సును ప్రారంభించనున్న కేంద్ర విద్యుత్ శాఖ మంత్రి శ్రీ ఆర్ కె సింగ్
సదస్సలో పాల్గొననున్నరాష్ట్రాలు, కేంద్ర పాలిత ప్రాంతాల విద్యుత్, ఎన్ ఆర్ ఇల కార్యదర్శులు
ఆర్థిక సంవత్సరం 2020-21 పవర్ యుటిలిటీస్ పనితీరుపై నివేదిక విడుదల
రాష్ట్రాలు, కేంద్ర పాలిత ప్రాంతాల విద్యుత్, నూతన& పునరావృత ఇంధన శాఖ  మంత్రుల రెండు రోజుల సదస్సు శుక్రవారం రాజస్థాన్లోని ఉదయపూర్లో ప్రారంభం కానుంది. అక్టోబర్ 14, 2022న ప్రారంభమైన సదస్సు 15 అక్టోబర్ 2022 వరకు కొనసాగుతుంది. కేంద్ర విద్యుత్, నూతన & పునరావృత ఇంధన శాఖ మంత్రి శ్రీ ఆర్.కె. సింగ్ 14 అక్టోబర్ 2022న సదస్సును ప్రారంభిస్తారు. రాష్ట్రాలు, కేంద్ర పాలిత ప్రాంతాల విద్యుత్, నూతన పునరావృత ఇంధన శాఖ మంత్రులు, కార్యదర్శులతో పాటుగా రాజస్థాన్ ముఖ్యమంత్రి శ్రీ అశోక్ గెహ్లాట్, విద్యుత్, భారీ పరిశ్రమల శాఖ సహాయ మంత్రి శ్రీ కృష్ణపాల్ గుర్జర్, నూతన, పునరావృత ఇంధనం, రసాయనాలు, ఫర్టిలైజర్ల శాఖ సహాయ మంత్రి శ్రీ భగవంత్ ఖుబా కూడా సదస్సుకు హాజరుకానున్నారు. విద్యుత్, నూతన& పునరావృత ఇంధన మంత్రిత్వ శాఖలకు చెందిన సీనియర్ అధికారులు, విద్యుత్ రం సిపిఎస్ఇల అధిపతులు కూడా హాజరవుతారు.
సదస్సు సందర్భంగా చర్చకు సంబంధించిన అజెండా ఈ విధంగా ఉండనుంది -
డిస్కంల ఆచరణ సాధ్యత
సమర్ధవంతమైన కొలతలు 
పునరావృత ఇంధనం, దాని నిలువ
విద్యత్ రంగ సంస్కరణలు
కాలానుగుణంగా పెట్టుబడుల ద్వారా 24 x 7 విద్యుత్ సరఫరాకు హామీ
విద్యుత్ వినియోగదారుల హక్కులు
2030వ సంవత్సరంలో భవిష్యత్ విద్యుత్ వ్యవస్థ
ఇంధన పరిరక్షణ
ఆర్థిక సంవత్సరం 2020-21కి గాను విద్యుత్ యుటిలిటీస్ పనితీరుపై నివేదికను ఈ సదస్సు సందర్భంగా విడుదల చేస్తారు. ఈ నివేదికను విద్యుత్ మంత్రిత్వ శాఖ పరిధిలోని పవర్ ఫైనాన్స్ కార్పొరేషన్ ప్రచురిస్తుంది.
రాష్ట్రాలు, కేంద్ర పాలిత ప్రాంతాల విద్యుత్, నూతన & పునరావృత ఇంధన మంత్రుల సదస్సును విద్యుత్ మంత్రిత్వ శాఖ, నూతన & పునరావృత ఇంధన మంత్రిత్వ శాఖ ప్రతి ఏడాది నిర్వహిస్తున్నాయి. ఈ సదస్సులు విద్యుత్ రంగంలో వర్తమాన అంశాలతో పాటు, ఉద్భవిస్తున్న సమస్యలపై చర్చించేందుకు, ఈ రంగం తదుపరి అభివృద్ధికి అజెండాను నిశ్చయించేందుకు ఒక విలువైన వేదికగా ఉపయోగపడుతున్నాయి.
రసాయనాలు, ఎరువుల మంత్రిత్వ శాఖ
ఉజ్బెకిస్తాన్ లోని అందిజాన్ ప్రాంతం లో ఉజ్బెక్- ఇండియన్ ఫ్రీ ఫార్మస్యూటికల్ జోన్ స్థాపన లో సహకారానికై భారతదేశం, ఉజ్బెకిస్తాన్ ల మధ్య ఎంఒయు కు ఆమోదం తెలిపిన మంత్రివర్గం
ఉజ్బెకిస్తాన్ లోని అందిజాన్ ప్రాంతం లో ఉజ్బెక్ - ఇండియన్ ఫ్రీ ఫార్మస్యూటికల్ జోన్ స్థాపన లో సహకారానికి గాను భారతదేశం, ఉజ్బెకిస్తాన్ ల మధ్య అవగాహన పూర్వక ఒప్పందానికి  ప్రధాన మంత్రి శ్రీ నరేంద్ర మోదీ అధ్యక్షత వహించిన కేంద్ర మంత్రివర్గ సమావేశం ఆమోదం తెలిపింది. ఉజ్బెకిస్తాన్ అధ్యక్షులు 2018వ సంవత్సరం అక్టోబరు 1వ తేదీ నాడు భారతదేశాన్ని సందర్శించే సందర్భంగా ఈ ఎంఒయు పై సంతకాలు జరుగనున్నాయి.
రెండు దేశాల లోను ఫార్మాస్యూటికల్స్ మరియు బయోఫార్మస్యూటికల్ ఇండస్ట్రీ వృద్ధి కి గల ప్రాముఖ్యాన్ని మరియు ఫార్మాస్యూటికల్, బయోఫార్మాస్యూటికల్ రంగాలలో వ్యాపారం, పరిశ్రమ, ఇంకా ఉత్పత్తి ల పరంగా పరస్పర సహకారానికి గల ప్రాముఖ్యాన్ని దృష్టి లో పెట్టుకొని ద్వైపాక్షిక సహకారం కోసం ఒక రూపాత్మక యంత్రాంగాన్ని నెలకొల్పాలని ఇరు దేశాలు ప్రయత్నాలు చేస్తూ వస్తున్నాయి. ఈ ఎంఒయు ఉజ్బెకిస్తాన్ లో గల అందిజాన్ ప్రాంతంలో ఉజ్బెక్ - ఇండియన్ ఫ్రీ ఫార్మాస్యూటికల్ జోన్ ను ఏర్పాటు చేసేందుకు అనువు గా ఒక సహకార పూర్వకమైన చట్రానికి వీలు కల్పిస్తుంది. అంతేకాకుండా, భారతదేశ ఫార్మాస్యూటికల్ కంపెనీలు, బయోఫార్మాస్యూటికల్ కంపెనీ లు ఉజ్బెక్ - ఇండియన్ ఫ్రీ ఫార్మాస్యూటికల్ జోన్ లో ఉత్పత్తి కర్మాగారాల లో పెట్టుబడి పెట్టడానికి మరియు ఉత్పత్తి కర్మాగారాలను నెలకొల్పడానికి కూడా మార్గాన్ని ఈ ఎంఒయు సుగమం చేస్తుంది.
(
ఆర్థిక మంత్రిత్వ శాఖ
రిపోర్టింగ్ ఎంటిటీల ధృవీకరణను నిర్వహిస్తున్న ఐటీ డిపార్ట్మెంట్
ఆదాయపు పన్ను శాఖ స్వచ్ఛంద సమ్మతిని ప్రోత్సహించడంపై తన ప్రయత్నాలను కేంద్రీకరిస్తోంది. ఈ ప్రయత్నంలో బ్యాంకులు, ఫారెక్స్ డీలర్లు, సబ్-రిజిస్ట్రార్లు మొదలైన రిపోర్టింగ్ ఎంటిటీల నుండి పన్ను చెల్లింపుదారుల ఆర్థిక లావాదేవీల గురించి సమాచారం అందుతుంది. రిపోర్టింగ్ ఎంటిటీలు అందించిన సమాచారం వార్షిక సమాచార ప్రకటన  రూపంలో ఇ-ఫైలింగ్ ఖాతా ద్వారా పన్ను చెల్లింపుదారులకు ప్రదర్శించడానికి ఉపయోగించబడుతుంది.పన్ను చెల్లింపుదారులు తమ ఆదాయ రిటర్న్ను ఖచ్చితంగా ఫైల్ చేయడం కోసం ఇది ఒక ముఖ్యమైన అడుగు.
చాలా రిపోర్టింగ్ ఎంటిటీలు నిర్దిష్ట ఆర్థిక లావాదేవీల  యొక్క సరైన మరియు పూర్తి స్టేట్మెంట్లను ఫైల్ చేయడానికి చట్టబద్ధమైన అవసరాలకు స్వచ్ఛందంగా అనుగుణంగా ఉన్నప్పటికీ, కొన్ని సందర్భాల్లో డిఫాల్ట్లు గమనించబడ్డాయి.
ఇటీవల రిపోర్టింగ్ ఎంటిటీ సమ్మతి సమస్యలను పరిష్కరించడానికి డిపార్ట్మెంట్ తమిళనాడులో ఉన్న ఒక ప్రముఖ బ్యాంక్ ధృవీకరణను నిర్వహించింది.
ధృవీకరణ సమయంలో అనేక వ్యత్యాసాలు కనుగొనబడ్డాయి. బ్యాంక్ కొన్ని సందర్భాల్లో ఎస్ఎఫ్టిలను దాఖలు చేయలేదని మరియు మరికొన్నింటిలో పూర్తి/ఖచ్చితమైన వివరాలను దాఖలు చేయలేదని గమనించబడింది. 10,000 కంటే ఎక్కువ ఖాతాలను కలిగి ఉన్న రూ.2,700 కోట్ల కంటే ఎక్కువ నగదు డిపాజిట్లకు సంబంధించి ఎస్ఎఫ్టిలు దాఖలు చేయబడలేదు; రూ.110 కోట్ల కంటే ఎక్కువ మొత్తం లావాదేవీ విలువను కలిగి ఉన్న నిర్దిష్ట క్రెడిట్ కార్డ్ చెల్లింపులు; రూ.200 కోట్ల కంటే ఎక్కువ డివిడెండ్ పంపిణీ చేయబడింది మరియు రూ.600 కోట్లకు పైగా షేర్లు జారీ చేయబడ్డాయి.
ఇంకా బ్యాంక్ ఇప్పటికే దాఖలు చేసిన ఎస్ఎఫ్టిలు అనేక అంశాలలో అసంపూర్ణంగా ఉన్నాయి. రూ.500 కోట్ల కంటే ఎక్కువ చెల్లించిన వడ్డీతో సహా ప్రధాన లావాదేవీలను నివేదించడంలో బ్యాంక్ విఫలమైంది; సమయ డిపాజిట్లు; కరెంట్ ఖాతాలలో నగదు డిపాజిట్లు మరియు ఉపసంహరణలు మొదలైనవి వీటిలో ఉన్నాయి.
ఇతర దేశాల్లోని "నివాసి" ఖాతాదారుల గురించి ఆటోమేటిక్ ఎక్స్ఛేంజ్ ఆఫ్ ఇన్ఫర్మేషన్  కోసం ఫారమ్ 61బి యొక్క లోపభూయిష్ట ఫైల్ను కూడా ధృవీకరణ వెల్లడించింది.
ఇటీవలి కాలంలో ఉత్తరాఖండ్లోని 2 సహకార బ్యాంకులపై డిపార్ట్మెంట్ వెరిఫికేషన్ నిర్వహించింది మరియు బ్యాంకులు నివేదించని కొన్ని వేల కోట్ల లావాదేవీలు గుర్తించబడ్డాయి.
చట్టపరమైన బాధ్యతలు మరియు ప్రక్రియలను వివరించడానికి అలాగే రిపోర్టింగ్ ఎంటిటీలు ఎదుర్కొంటున్న ఇబ్బందులను పరిష్కరించడానికి, దేశవ్యాప్తంగా డిపార్ట్మెంట్ ద్వారా ఔట్రీచ్ ప్రోగ్రామ్లు క్రమం తప్పకుండా నిర్వహించబడుతున్నాయి. సమ్మతి సౌలభ్యాన్ని సులభతరం చేయడానికి ఇది శాఖ యొక్క మరొక చొరవ.
ప్రధాన మంత్రి కార్యాలయం
ఉడాన్ పథకాని కి ఆరు సంవత్సరాలు అయినసందర్భం లో ఆ పథకం కార్యసాధనల ను ప్రశంసించిన ప్రధాన మంత్రి
‘ఆరు సంవత్సరాల క్రితం శిమ్ లా ను దిల్లీ తో కలుపుతూ రీజినల్ కనెక్టివిటీ స్కిమ్  ‘ఉడాన్’ రెక్కలు తొడుక్కొంది’ అంటూ పౌర విమానయాన మంత్రిత్వ శాఖ చేసిన ఒక ట్వీట్ కు ప్రధాన మంత్రి శ్రీ నరేంద్ర మోదీ ప్రతిస్పందించారు. ప్రస్తుతం 473 మార్గాలు మరియు 74 విమానాశ్రయాలు, హెలిపోర్టు లు మరియు వాటర్ ఎయర్ డ్రోమ్ లు భారతదేశం యొక్క పౌర విమానయాన రంగాని కి మేలు మలుపు గా మారాయి.
ట్వీట్ కు శ్రీ నరేంద్ర మోదీ జవాబిస్తూ, గడచిన తొమ్మిది సంవత్సరాలు భారతదేశం యొక్క విమానయాన రంగం లో మార్పు ను తీసుకు వచ్చినట్లు పేర్కొన్నారు. అప్పటికే పని చేస్తున్న విమానాశ్రయాల ను ఆధునికీకరించడమైందని, క్రొత్త గా విమానాశ్రయాల ను త్వరిత గతి న నిర్మించడమైందని, మరి ప్రజలు రికార్డు సంఖ్య లో విమాన ప్రయాణాలు చేస్తున్నారని కూడా శ్రీ నరేంద్ర మోదీ వివరించారు.
ప్రధాన మంత్రి ఒక ట్వీట్ లో,
‘‘గత తొమ్మిది సంవత్సరాలు భారతదేశం యొక్క విమానయాన రంగాని కి పరివర్తనకారి గా మారాయి. అప్పటికే కార్యకలాపాల ను నిర్వహిస్తున్న విమానాశ్రయాల ను ఆధునికీకరించడమైంది, క్రొత్త గా విమానాశ్రయాల ను శీఘ్ర గతి న నిర్మించడం జరిగింది; మరి ప్రజలు రికార్డు సంఖ్య లో విమానాల లో ప్రయాణిస్తున్నారు. వృద్ధి చెందినటువంటి ఈ కనెక్టివిటీ వాణిజ్యాని కి మరియు పర్యటన రంగాని కి పెద్ద ప్రేరణ ను ప్రసాదించింది. #UDANat6’’ అని పేర్కొన్నారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ప్రజా సమస్యల సూచీలో వరుసగా రెండవ నెలలో కూడా అగ్రస్థానంలో నిలిచిన యుఐడిఎఐ
ప్రజా సమస్యలను పరిష్కరించడంలో అన్ని ఎ మంత్రిత్వ శాఖల బృందం, శాఖలలో, స్వయంప్రతిపత్తి గల సంస్థలలో ది యునీక్ ఐడెంటిఫికేషన్ అథారిటీ ఆఫ్ ఇండియా  అగ్రాన నిలిచిందని పాలనా సంస్కరణలు & ప్రజాసమస్యల విభాగం  సెప్టెంబర్ 2022 నెలకు విడుదల చేసిన నివేదిక పేర్కొంది. ఈ ర్యాంకింగులలో వరుసగా రెండవ నెల యుఐడిఎఐ అగ్రాన నిలిచింది.
సిపిజిఆర్ఎఎంఎస్ ద్వారా స్వీకరించిన ప్రజా ఫిర్యాదుల పరిష్కారంలో యుఐడిఎఐ అగ్రశ్రేణి పనితీరును కలిగి ఉండటమే కాక ఆధార్ దారులకు మెరుగైన అనుభవాన్ని అందించేందుకు నిరంతర ప్రయత్నాలు చేస్తోంది.
యుఐడిఎఐ కేంద్ర కార్యాలయం, దాని ప్రాంతీయ కార్యాలయాలు, సాంకేతిక కేంద్రం, దానితో లావాదేవీలు కలిగి ఉన్న కేంద్ర భాగస్వాములతో కూడిన బలమైనన ఫిర్యాదుల పరిష్కార పర్యావరణ వ్యవస్థను యుఐడిఎఐ కలిగి ఉంది. దానితో సంబంధం కలిగి ఉన్న వ్యవస్థ యుఐడిఎఐ వారంలో 92శాతం సిఆర్ఎం సమస్యలను పరిష్కరించేందుకు తోడ్పడుతోంది.
సంస్థ జీవనాన్ని సులభతరం చేయడమే కాక దాని సమస్య పరిష్కార యంత్రాంగాన్ని మరింత బలోపేతం చేసేందుకు ఈ సంస్థ సహాయపడుతోంది. యుఐడిఎఐ క్రమంగా అత్యంత ఆధునిక బహిరంగ సిఆర్ఎం పరిష్కారాన్ని అందుబాటులోకి తెస్తోంది. యుఐడిఎఐ సేవలను స్థానికులకు అందించడాన్ని పెంచేందుకు న్యూ కస్టమర్ రిలేషన్ షిప్ మేనేజ్ మెంట్  పరిష్కారాన్ని ఆధునిక లక్షణాలతో రూపొందించారు.
నూతన సిఆర్ఎం పరిష్కారానికి సమస్యలను నమోదు చేయడం, ట్రాక్ చేయడం, సమర్ధవంతంగా పరిష్కరించేందుకు ఫోన్ కాల్, ఇమెయిల్, చాట్ బాట్, వెబ్ పోర్టల్, సోషల్ మీడియా, లేఖ, నేరుగా వెళ్ళడం వంటి బహుళ ఛానెళ్ళ ద్వారా మద్దతునిచ్చే సామర్ధ్యాన్ని కలిగి ఉంది.
దేశవ్యాప్తంగా ఫోన్, ఐవిఆర్ సేవలను అందుబాటులోకి తీసుకురావడం పూర్తి అయింది. ఇది స్థానికులకు ఐవిఆర్ ల ద్వారా ఆధార్ నమోదును/ తాజా పరిచిన స్థితి, ఆధార్ పివిసి కార్డ్ స్టేటస్ ను ట్రాక్ చేయడం, నమోదు కేంద్రం ప్రాంతం తదితర ప్రత్యేక లక్షణాలతో పూర్తిగా నూతన యూజర్ అనుభవాన్ని ఇస్తుంది.
నూతన సిఆర్ఎం పరిష్కారాన్ని కింద ఇతర ఛానెళ్ళను అందుబాటులోకి పురోగతిలో ఉన్నాయి. స్థానికులకు సేవ చేసేందుకు యుఐడిఎఐ కట్టుబడి ఉండటమేకాక, జీవన సౌలభ్యాన్ని, వ్యాపార సౌలభ్యాన్ని కల్పించే సంధానకర్తగా ఉంటుంది.
ప్రధాన మంత్రి కార్యాలయం
సుడాన్ లో భద్రత స్థితి ని సమీక్షించిన ప్రధాన మంత్రి
సుడాన్ లో భద్రత స్థితి ని సమీక్షించడం కోసం ఈ రోజు న జరిగిన ఒక ఉన్నత స్థాయి సమావేశాని కి ప్రధాన మంత్రి శ్రీ నరేంద్ర మోదీ వీడియో కాన్ఫరెన్స్ మాధ్యం ద్వారా అధ్యక్షత వహించారు. ఈ కార్యక్రమం లో విదేశీ వ్యవహారాల శాఖ మంత్రి, జాతీయ భద్రత సలహాదారు, సుడాన్ లో భారతదేశాని కి రాయబారి మరియు అనేక మంది ఇతర సీనియర్ అధికారులు పాలుపంచుకొన్నారు.
సమావేశం సాగిన క్రమం లో, సుడాన్ లో తాజా పరిణామాల ను ప్రధాన మంత్రి శ్రీ నరేంద్ర మోదీ అడిగి తెలుసుకున్నారు. క్షేత్ర స్థితిగతుల పై ఒక ప్రత్యక్ష నివేదిక ను కూడా ఆయన కు సమర్పించడం జరిగింది. అందులో మరీ ముఖ్యం గా ఆ దేశం లో వివిధ ప్రాంతాల లో ఉంటున్న 3,000 మంది కి పైగా భారతదేశ పౌరుల యొక్క సురక్షత విషయం లో ప్రత్యేకం గా తీసుకొంటున్న శ్రద్ధ ను వివరించడమైంది.
క్రిందటి వారం లో గురి తప్పి దూసుకు వచ్చినటువంటి ఓ తుపాకి గుండు తగిలి భారత జాతీయుడు ఒకరు ప్రాణాల ను కోల్పోయిన ఘటన పట్ల ప్రధాన మంత్రి సంతాపాన్ని వ్యక్తం చేశారు.
సుడాన్ లో సంబంధిత అధికారులు అందరు జాగరూకత తో ఉండాలని, పరిణామాల ను నిశితం గా పర్యవేక్షించాలని అక్కడి భారతదేశ ప్రవాసుల సురక్ష ను గురించి ఎప్పటికప్పుడు పరిశీలన మదింపు చేసుకోవాలని మరియు వారికి సాధ్యమైన అన్ని విధాలు గాను సాయాన్ని అందజేయాలని ప్రధాన మంత్రి శ్రీ నరేంద్ర మోదీ ఆదేశాల ను ఇచ్చారు. ప్రాసంగిక తరలింపు ప్రణాళికల ను సిద్ధం చేయాలని, శరవేగం గా మార్పుల కు లోనవుతున్న భద్రత పరమైన వాతావరణాన్ని గమనిస్తూ మరి వివిధ ఐచ్ఛికాల లభ్యత పై దృష్టి సారించాలని కూడా ప్రధాన మంత్రి ఆజ్ఞాపించారు.
ఆ ప్రాంతం లోని ఇరుగు పొరుగు దేశాల తో, అలాగే సుడాన్ లో చెప్పుకోదగిన సంఖ్య లో నివసిస్తున్న పౌరుల తో సన్నిహిత సమాచారాన్ని రాబట్టుకొంటూ ఉండేందుకు ప్రాముఖ్యాన్ని ఇవ్వాలి అని కూడా ప్రధాన మంత్రి నొక్కిచెప్పారు.
ప్రధాన మంత్రి కార్యాలయం
మేఘాలయ స్థాపక దినం నాడు ఆ రాష్ట్రాని కి అభినందన లు తెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ రోజు న మేఘాలయ స్థాపక దినాన్ని పురస్కరించుకొని ఆ రాష్ట్ర ప్రజల కు అభినందన లు తెలిపారు.
ప్రధాన మంత్రి “మేఘాలయ ప్రజలు వారి దయాళుత్వాని కి మరియు ఉదార స్వభావాని కి పేరు తెచ్చుకొన్నారు. క్రీడ లు మొదలుకొని, సంగీతం నుండి ప్రకృతి పరిరక్షణ వరకు చూస్తే, వారి వద్ద నుండి నేర్చుకోవలసింది ఎంతో ఉంది. రానున్న కాలాల లో మేఘాలయ మరింత గా అభివృద్ధి చెందాలని ఆ ఈశ్వరుడి ని నేను ప్రార్థిస్తున్నాను” అని ట్విటర్ లో వ్రాసిన ఒక సందేశం లో పేర్కొన్నారు.
Narendra Modi
✔@narendramodi
Best wishes to the people of Meghalaya on their Statehood Day. The people of Meghalaya are known for their kind and compassionate nature. From sports, music to conservation of nature, there is much to learn from them. Praying for Meghalaya’s development in the coming years.
6,020
9:51 AM - Jan 21, 2020
Twitter Ads info and privacy
1,410 people are talking about this(Visitor Counter : 91
ప్రధాన మంత్రి కార్యాలయం
స్వీడన్ కుతదుపరి ప్రధాని గా శ్రీ ఉల్ఫ్ క్రిస్టర్సన్ ఎన్నికైన సందర్భం లో ఆయన కు అభినందనలుతెలిపిన ప్రధాన మంత్రి
స్వీడన్ కు తదుపరి ప్రధాని గా శ్రీ ఉల్ఫ్ క్రిస్టర్సన్ ఎన్నికైన సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందనలు తెలిపారు.
ప్రధాన మంత్రి ఒక ట్వీట్ లో -
‘‘స్వీడన్ తదుపరి ప్రధాని గా శ్రీ ఉల్ఫ్ క్రిస్టర్సన్ ఎన్నికైన సందర్భం లో ఆయనకు ఇవే అభినందన లు. బహుముఖీనమైన మన భాగస్వామ్యాన్ని మరింత బలపరచడం కోసం కలసి పని చేయాలని నేను ఆశపడుతున్నాను.’’ అని పేర్కొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఖరీఫ్ మార్కెటింగ్ సీజన్ 2020-21 లో ఎంఎస్పి కార్యకలాపాలు
రూ.10145.49 కోట్ల విలువైన 34,54,429 పత్తి బేళ్లను సేకరించడం వల్ల 6,89,510 రైతులకు లబ్ది
ప్రస్తుత ఖరీఫ్ మార్కెటింగ్ సీజన్  2020-21లో, ప్రభుత్వం ప్రస్తుతమున్న ఎంఎస్పి పథకాల ప్రకారం రైతుల నుండి ఖరీఫ్ 2020-21 పంటలను కొనుగోలు చేస్తూనే ఉంది.
పంజాబ్, హర్యానా, ఉత్తర ప్రదేశ్, తెలంగాణ, ఉత్తరాఖండ్, తమిళనాడు, చండీగఢ్, జమ్మూ & కశ్మీర్, కేరళ, గుజరాత్, ఆంధ్రప్రదేశ్, ఒడిశా, మధ్యప్రదేశ్, మహారాష్ట్ర మరియు బీహార్ లో 329.86 ఎల్ఎమ్టిలు కొనుగోలు చేయడం ద్వారా గత సంవత్సరం కొనుగోలు 275.98 ఎల్ఎమ్టితో పోలిస్తే 19.52% పెరిగింది. మొత్తం 329.86 ఎల్ఎమ్టి కొనుగోలులో, పంజాబ్ ఒక్కటే 202.77 ఎల్ఎమ్టిని అందించింది, ఇది మొత్తం సేకరణలో 61.47%.
సుమారు 31.78 లక్షల మంది రైతులు ఇప్పటికే కొనసాగుతున్న కెఎంఎస్ సేకరణ కార్యకలాపాల నుండి లబ్ధి పొందారు, దాని ఎంఎస్పి విలువ రూ. 62278.61 కోట్లు.
ఇంకా, రాష్ట్రాల ప్రతిపాదన ఆధారంగా, తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తర ప్రదేశ్, ఒడిశా, రాజస్థాన్, ఆంధ్రప్రదేశ్ రాష్ట్రాల కోసం ఖరీఫ్ మార్కెటింగ్ సీజన్ 2020లో 45.24 ఎల్ఎంటి పప్పు దినుసులు, నూనె గింజలను సేకరించడానికి అనుమతి లభించింది. ధర మద్దతు పథకం  కింద ఇంకా, ఆంధ్రప్రదేశ్, కర్ణాటక, తమిళనాడు, కేరళ రాష్ట్రాలకు 1.23 ఎల్ఎమ్టి కొబ్బరికురిడి  కొనుగోలుకు అనుమతి ఇవ్వబడింది. ఇతర రాష్ట్రాలు / యుటిల కోసం, పప్పుధాన్యాలు, నూనెగింజలు మరియు కొబ్బరికురిడిలను పిఎస్ఎస్ క్రింద సేకరించే ప్రతిపాదనలను స్వీకరించినప్పుడు కూడా ఆమోదం లభిస్తుంది, సెంట్రల్ నోడల్ ఏజెన్సీలు రాష్ట్ర నామినేటెడ్ ప్రొక్యూర్ ఏజెన్సీల ద్వారా సంబంధిత రాష్ట్రాలు / యుటిలలో నోటిఫైడ్ హార్వెస్టింగ్ వ్యవధిలో మార్కెట్ రేటు ఎంఎస్పి కంటే తక్కువగా ఉంటే ఈ పంటల ఎఫ్ఏక్యూ గ్రేడ్ సేకరణను 2020-21 సంవత్సరానికి నోటిఫైడ్ ఎంఎస్పి వద్ద రిజిస్టర్డ్ రైతుల నుండి నేరుగా పొందవచ్చు.
03.12.2020 వరకు, ప్రభుత్వం తన నోడల్ ఏజెన్సీల ద్వారా 120626.22 మెట్రిక్ టన్నుల పేసర్లు, మినుములు, వేరుశనగ గుళ్ళు, సోయాబీన్ల ఎంఎస్పి విలువ రూ .649.50 కోట్లు కలిగి ఉంది, తమిళనాడు, మహారాష్ట్ర, గుజరాత్, హర్యానా, రాజస్థాన్ లో 68978 మంది రైతులకు లబ్ది చేకూరుతుంది.
కొబ్బరి కురిడి, మినపకు సంబంధించి, ప్రధాన ఉత్పత్తి చేసే చాలా రాష్ట్రాల్లో రేట్లు ఎంఎస్పి కంటే ఎక్కువగా ఉన్నాయి. ఖరీఫ్ పప్పుధాన్యాలు, నూనెగింజలకు సంబంధించి రాక ఆధారంగా ఆయా రాష్ట్రాలు నిర్ణయించిన తేదీ నుండి సంబంధిత రాష్ట్ర / యుటి ప్రభుత్వాలు సేకరణ ప్రారంభించడానికి అవసరమైన ఏర్పాట్లు చేస్తున్నాయి.
.
పంజాబ్, హర్యానా, రాజస్థాన్, మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిశా, కర్ణాటక రాష్ట్రాల్లో ఎంఎస్పి కింద పత్తి గింజల  సేకరణ కార్యకలాపాలు సజావుగా జరుగుతున్నాయి. 03.12.2020 వరకు రూ .10145.49 కోట్ల విలువైన 3454429 కాటన్ బేళ్ళ సేకరణ వల్ల 689510 మంది రైతులకు లబ్ధి చేకూరింది .
జల శక్తి మంత్రిత్వ శాఖ
జమ్ము కాశ్మీర్ లో వ్యర్థాలపై యుద్ధం కార్యక్రమానికి రాయబారిగా పరమ వీర్ చక్ర అవార్డు గ్రహీత కెప్టెన్ బాణా సింగ్ నియామకం.
కేంద్రపాలిత ప్రాంతమైన జమ్ము కాశ్మీర్ గ్రామీణ ప్రాంతాలో పారిశుధ్య సవాలును ఎదుర్కొనేందుకు ,
దేశ అత్యున్నత
శౌర్య అవార్డు పరమ వీర చక్రను గెలుపొందిన కెప్టెన్ బాణా సింగ్ను , జమ్ము కాశ్మీర్ , డైరక్టరేట్ ఆఫ్ రూరల్
శానిటేషన్ , వ్యర్థాలపై యుద్దం కార్యక్రమానికి రాయబారిగా నియమించింది.
ఈ విషయాన్ని జమ్ము కాశ్మీర్ రూరల్ శానిటేషన్ కార్యక్రమ డైరక్టర్ శ్రీ చంద్రదీప్ సింగ్, జజమ్ములోని ఆర్.ఎస్.పుర లో గల
కెప్టెన్ బాణా సింగ్ స్టేడియంలో జరుగుతున్న స్వచ్ఛతా హి సేవ  సందర్భంగా ప్రకటించారు.
స్వచ్ఛతా హి సేవ ను సెప్టెంబర్ 15 నుంచి అక్టోబర్ 02 వరకు నిర్వహిస్తున్నారు. పారిశుధ్యాన్ని ప్రతి ఒక్కరూ ముందుకు తీసుకువెళ్లాలన్న లక్ష్యంతొ అక్టోబర్ 2 న దేశ వ్యాప్తంగా జరిగే స్వచ్ఛ భారత్ దివస్ కు ముందస్తుగా దీనిని చేపట్టారు. దీనిని ఒక ప్రజా ఉద్యమంగా చేపడుతున్నారు.
ఎస్.హెచ్.సి –2023 ముఖ్యాంశం ‘వ్యర్థాల రహిత భారతదేశం’. సఫాయి మిత్రల సంక్షేమం, పరిసరాల పరిశుభ్రత వంటి అంశాలపై ఈ సందర్భంగా దృష్టి కేంద్రీకరిస్తారు.
బస్టాండ్లు, రైల్వే స్టేషన్లు, కంటోన్మెంట్ బోర్డులు, సముద్ర తీరాలు, పర్యాటక ప్రాంతాలు, జంతు ప్రదర్శన శాలలు,
జాతీయ పార్కులు, అభయారణ్యాలు, చారిత్రక కట్టడాలు, వారసత్వ ప్రదేశాలు, నదీతీరాలు,ఘాట్లు, డ్రైయిన్ లు ,నాలల వద్ద స్వచ్ఛతా కార్యక్రమాలను నిర్వహిస్తారు.
జమ్ము కాశ్మీర్ , గ్రామీణ పారిశుధ్య సంస్థ డైరక్టర్ శ్రీ చంద్రదీప్ సింగ్ మాట్లాడుతూ, వ్యర్థాలపై యుద్ధం కార్యక్రమం, వ్యర్థాల నిర్వహణకు సంబంధించిన ప్రధాన సమస్యపై దృష్టి కేంద్రీకరిస్తుందని అన్నారు.
అలాగే జమ్ముకాశ్మీర్ లోని గ్రామీణ ప్రాంతాలలో పర్యావరణ పరిరక్షణపై పై దృష్టిపెడుతుందన్నారు. పరమ వీర్ చక్ర అవార్డు గ్రహీత కెప్టెన్ బాణా సింగ్ ఈ అవగాహనా కార్యక్రమంలో చేతులు కలపడం వల్ల
సుస్థిర పర్యావరణ హిత కార్యక్రమాలను ముందుకు తీసుకువెళ్లడానికి, ఈ దిశగా స్థానికులకు ప్రేరణ నివ్వడానికి , స్థానిక ప్రజలు ఉత్సాహంగా పరిసరాల పరిశుభ్రతా కార్యక్రమాలలో పాలుపంచుకోవడానికి వీలు కలుగుతుందన్నారు.
ఇది వ్యర్థాలను తగ్గించడానికి, జమ్ముకాశ్మీర్ ప్రకృతి సౌందర్యాన్ని కాపాడడానికి ఉపయోగపడుతుందన్నారు.
కెప్టెన్ సింగ్, అంకిత భావంగల, అసమాన ధైర్య సాహసాలు గల మిలటరీ సర్వీస్ అధికారిగా మంచి పేరు తెచ్చుకున్నారు.
ప్రస్తుతం ఆయన జమ్ము కాశ్మీర్ స్వచ్ఛతను, అందాన్ని కాపాడే బృహత్తర బాధ్యతను స్వీకరించారు. ఈ దిశగా వ్యర్థాలు,
కాలుష్యంపై పోరాటానికి నాయకత్వం వహిస్తారు. వ్యర్థాలపై యుద్ధం కార్యక్రమానికి రాయబారిగా , కెప్టెన్ బాణా సింగ్
తన అనుభవాన్ని, తన అంకిత భావాన్ని ఈ బృహత్తర కార్యక్రమం కోసం వినియోగించనున్నారు.
దేశ సరిహద్దులలో దేశ రక్షణకు అంకితభావంతో పనిచేసిన కెప్టెన్ బాణాసింగ్ ఇప్పుడు పర్యావరణ పరిరక్షణకు తన కృషిని కొనసాగించనున్నారు.
ఎస్.హెచ్.ఎస్ 2023 కార్యక్రమానికి సంబంధించి పెద్ద సంఖ్యలో హాజరైన ప్రజలనుద్దేశించి మాట్లాడుతూ, కెప్టెన్ బాణాసింగ్,
తనకు అప్పగించిన నూతన బాధ్యతలపై సంతోషం వ్యక్తం చేశారు. ‘‘దేశ రక్షణకు అంకితమైన విధంగానే నేను, పర్యావరణ పరిరక్షణకు అంకితమవుతున్నాను”అని ఆయన ప్రకటించారు.జమ్ము కాశ్మీర్ సహజసిద్ధ సౌందర్యం, జాతి విలువైన సంపద అని, దీనిని రాగల తరాల వారికి అంతే పరిశుభ్రతతో అందించడం అవసరమని ఆయన అన్నారు.
స్వచ్ఛతా ప్రతిజ్ఞా కార్యక్రమంలో సుమారు 2000 మందికి పైగా విద్యార్థులు, క్రీడాకారులు, ఎన్.సి.సి కేడెట్లు, పి.ఆర్.ఐ లు
చుట్టుపక్కల ప్రాంతాలలోని ప్రజలు, షాపుల యజమానులు,పాల్గొన్నారు. ఈ సందర్భంగా సైకిల్ రేస్, పెయింటింగ్ పోటీలు నిర్వహించారు.
సైకిల్ రేస్, పెయింటింగ్ పోటీలలో గెలుపొందిన వారికి డైరక్టర్ బహుమతులు అందజేశారు.